|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

TVSZ 31.§ (4)

## A tantárgy megnevezése (magyarul, angolul) TVSZ 31.§ (4) 1.

Épületek, épületszerkezetek akusztikai tervezése

Acoustic design of building constructions

## Tantárgykódja TVSZ 31.§ (4) 2.

BMEEPES0613

## A tantárgy oktatásának nyelve TVSZ 31.§ (4) 3.

**magyar**

##  A tantárgy jellege TVSZ 31.§ (4) 4.

**kontaktórával rendelkező tanegység**

## A tantárgy tantervi szerepe, ajánlott féléve TVSZ 31.§ (4) 5.

**kötelezően választható az alábbi képzéseken:**

#### 3N-M0 ● Építészmérnök osztatlan képzés magyar nyelven - tervező szakirány specializáció ● 8-9. félév

#### 3N-MEE ● Építész nappali mesterképzés magyar nyelven - Építészet és belsőépítészet specializáció ● 2-3. félév

## Kurzustípusok és óraszámok TVSZ 31.§ (4) 6.

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 2 |  |
| gyakorlat | 0 |  |

## A tantárgy kreditértéke TVSZ 31.§ (4) 7.

**2**

## Tanulmányi teljesítményértékelés (minőségi értékelés) típusa TVSZ 31.§ (4) 8.

**félévközi érdemjegy (f)**

##  A tantárgyfelelős TVSZ 31.§ (4) 9.

|  |  |
| --- | --- |
| neve: | Dr. Hunyadi Zoltánzhunyadi@epsz.bme.hu**Épületszerkezettani Tanszék** |
| elérhetősége: |
| szervezeti egysége: |

## Tantárgyat gondozó oktatási szervezeti egység TVSZ 31.§ (4) 10.

Épületszerkezettani Tanszék (www.epszerk.bme.hu)

## A tantárgy szerepe a képzés céljainak megvalósításában TVSZ 31.§ (4) 11.

A tantárgy célja az építészmérnöki szakmagyakorláshoz szükséges alapvető hangszigetelési kérdések áttekintése. Tekintettel arra, hogy az épülettervezési tantárgyak a különböző funkciójú épületeket érő különböző zajhatásokat, illetve az épületen belüli zajvédelmi kérdéseket nem tekintik át, az egyes Épületszerkezettani tantárgyak feladatává vált mind az épületeket érő környezeti-, illetve az épületen belül keletkező zajok áttekintése és jellemzése, továbbá az azok elleni védelem követelményeinek ismertetése. Csak ezek után kezdődhet meg az egyes épületszerkezetek hangszigetelési tulajdonságainak ismertetése. Ennek következtében még a legfontosabb térelválasztó szerkezetek hangszigetelési kérdéseinek áttekintésére is rendkívül kevés idő marad - és tekintettel arra, hogy az egyes épületszerkezetek ismertetésére az egymást követő félévekben kerül sor -, a hangszigetelési problémák megtárgyalása és a legalapvetőbb tervezési kérdések ismertetése szétforgácsolódik. A tantárgy óraszáma - mely kb. kétszerese az alaptantervben erre a témakörre fordított órák számának - összefüggéseiben tudja tárgyalni mind a lakóépületekkel (mint a leggyakoribb hangszigetelési problémákat okozó épülettípussal) és azok épületszerkezeteivel kapcsolatos hangszigetelési kérdéseket.

A tantárgy feleleveníti az Épületfizika című tantárgyban tanult akusztikai alapokat, a hang- és rezgésterjedés jellemzőit, az azokkal való számolás alapvető ismereteit. Összefüggéseiben és részletesen áttekinti az - elsősorban - lakóépületek használatával és funkcionális tervezésével kapcsolatos hangszigetelési kérdéseket. Ezekre alapozva ismerteti a homlokzatok és az épületen belüli hangszigetelési követelmények rendszerét, logikáját, a minimális komfortot biztosító és a magasabb igényeket is kielégítő követelményeket. Ismerteti azokat az építészeti, tervezési eszközöket, lehetőségeket amelyek megkönnyítik a követelmények kielégítését, segítik az áthallási problémák megoldását. Hangsúlyozza a hangszigetelés tervezésében a fal, födém, nyílászáró és burkolatszerkezetek termékjellemzőinek jelentőségét, a laboratóriumi termékjellemzők és az építéshelyszínen végzett vizsgálati eredmények közti különbséget, a kerülő hangutak csökkentésének, illetve kompenzálásának módjait.

## Felvételének feltételei (Előtanulmányi követelmények) TVSZ 31.§ (4) 12.

### Erős előkövetelmény:

### Gyenge előkövetelmény:

### Párhuzamos előkövetelmény: —

### Kizáró feltétel: -

### Ajánlott előkövetelmények:

#### **Épületfizika (BMEEPEG4614)**

#### **Épületszerkezettan Alapszigorlat (BMEEPESA599),**

##  Tanulási eredmények a KKK-val összhangban: TVSZ 31.§ (4) 13.

A tantárgyat elvégzett hallgató:

### tudása

#### alapszinten ismeri az épületszerkezetei tervezésben előforduló leggyakoribb akusztikai előírásokat, szabványokat, az azokkal szemben támasztott követelményeket.

#### A felsorolt tudás-jellegű kompetenciák elengedhetetlenül szükséges de nem elégséges feltételei a:

#### - BsC képzés esetén a KKK 7.1.1.a.4-6 és 8-11,

#### - az Osztatlan képzés KKK 7.1.1.a.6, 8-11, 13, 21-22, 24 pontjainak teljesüléséhez.

#### - MSC képzés KKK 8.1.1.a.5, 7-8, 10-11, 13-15, és 8.1.4. pontjainak teljesüléséhez.

###  képességei:

#### képes az alapvető akusztikai tervezési feladatok felismerésére, kisebb léptékű épületeken az alkalmazására;

#### hatékonyan alkalmazza a műszaki tervekre tanult szerkesztési technikákat;

#### képes műszakilag is elfogadható minőségű épületszerkezeti tervek készítésére;

#### alkalmazni tudja a műszaki ábrázolás alapszabályait kisebb lakóépületek tervei esetén;

#### A felsorolt képesség-jellegű kompetenciák elengedhetetlenül szükséges de nem elégséges feltételei a:

#### - BsC képzés esetén a KKK 7.1.1.b.1-4, 7-8,

#### - az Osztatlan képzés KKK 7.1.1.b.1-4, 6, 8, 14-15, 18, 23 pontjainak teljesüléséhez

#### - MSC képzés KKK 8.1.1.b.1-3, 14. pontjainak teljesüléséhez.

### attitűdje:

#### együttműködik az ismeretek bővítése során az oktatóval és hallgatótársaival,

#### folyamatos ismeretszerzéssel bővíti tudását;

#### nyitott a szükséges épületszerkezetek megismerésére és az építészeti konstruálási problémákra, továbbá törekszik azok helyes és kreatív megoldására;

#### törekszik az építészetben előforduló problémák megoldásához szükséges épületszerkezettani alapismeretek elsajátítására és alkalmazására;

#### törekszik a pontos és hibamentes feladatmegoldásra;

#### törekszik az esztétikailag igényes, magas minőségű szerkezeti tervek készítésére;

#### a munkája során előforduló minden helyzetben törekszik a jogszabályok és etikai normák betartására.

#### törekszik a tanult épületszerkezeti ismereteket önállóan is alkalmazni kisméretű, egyszerű épületek szerkezeteinek meghatározására.

#### A felsorolt attitüd-jellegű kompetenciák elengedhetetlenül szükséges de nem elégséges feltételei a:

#### - BsC képzés esetén a KKK 7.1.1.c.2-4,

#### - az Osztatlan képzés KKK 7.1.1.c.1, 3-6, 7. pontjainak teljesüléséhez.

#### - MSC képzés KKK 8.1.1.c.1-5. pontjainak teljesüléséhez.

### önállóság és felelősségtudata:

#### konzulensi segítség révén végzi az alapvető épületszerkezettani feladatok és problémák végiggondolását és azok megoldását;

#### nyitottan fogadja a megalapozott kritikai észrevételeket;

#### a fellépő problémákhoz való hozzáállását az együttműködés és az önálló munka helyes egyensúlya jellemzi;

#### az elkészített munkájáért (zárthelyik, beadandó tervfeladatok, makettek), valamint az esetleges csoportmunka során létrehozott alkotásokért felelősséget vállal.

#### A felsorolt attitüd-jellegű kompetenciák elengedhetetlenül szükséges de nem elégséges feltételei a:

#### - BsC képzés esetén a KKK 7.1.1.d.1-3,

#### - az Osztatlan képzés KKK 7.1.1.d.1-3. pontjainak teljesüléséhez.

#### - MSC képzés KKK 8.1.1.d.1. és 3. pontjainak teljesüléséhez.

##  A tanulási eredmények teljesítményértékelési módszerei TVSZ 31.§ (4) 14.

- A **tudás** típusú kompetenciaelemek meglétének ellenőrzésére elsősorban az összegző teljesítményértékelések (zárthelyi dolgozat) szolgál.

- A **képességek** megszerzését a féléves tanulmányon keresztül kerül ellenőrzésre.

- Az **attitűd** jellegű tanulási eredmények elsősorban a konzultációk és a féléves tanulmány elkészítése során alakulnak ki és ellenőrizhetők.

- Az **önállóság** és felelősség típusú kompetenciaelemek az összes teljesítményértékelés során tettenérhetők és ellenőrzésre kerülnek.

##  Ajánlott tanulástámogató anyagok hozzáférhetősége TVSZ 31.§ (4) 15.

### Szakirodalom:

Dr. P. Nagy József: A hangszigetelés elmélete és gyakorlata

Dr. Reis Frigyes: Az épületakusztika alapjai

###  Jegyzetek:

előadások jegyzetelésre alkalmas ábraanyaga

### Letölthető anyagok hozzáférhetősége:

http://www.epszerk.bme.hu/index.php?id=TT0603

## A tantárgyleírás érvényessége EPK kari sajátosság

Jóváhagyásra benyújtva az Építészmérnöki Kar Tanácsához:.....

Jóváhagyta az Építészmérnöki Kar Kari Tanácsa a......................határozatával

Érvényesség kezdete : ............ - Érvényesség vége:.......................

1. TantárgyKövetelmények

## TVSZ 33.§ (3)

## II.1. A tantárgy oktatási módszerei TVSZ 33.§ (3) c)

### Előadások: a témához illeszkedő legfontosabb elméleti tudás és alapelvek bemutatását szolgálják, példákkal illusztrálva. Az előadásokat részben a tantárgyfelelős, részben a az adott résztémában jártas további oktatók és a szakmai életből meghívott vendégelőadók tartják. Az előadások követéséhez ajánlott a honlapról letölthető, jegyzetelhető segédletek intenzív használata. Az előadások - kellő időkiméret híján - nem fedik le a félév teljes tematikáját, a tantárgy teljesítéséhez a hallgató önálló anyaggyűjtésére és önálló tanulására is szükség van.

### Konzultációk: a hallgató otthoni munkával készített tanulmányához nyújtott oktatói segítségre és az előrehaladás ellenőrzésére szolgál. Az ütemterv szerint előre jelzett konzultációs alkalmakon a tanulmányhoz feldolgozandó tervet és a tanulmányt be kell mutatni, a jelenlét bejegyzésének feltétele az ütemtervben rögzített előrehaladásnak megfelelő állapotú terv bemutatása.

### Önálló, kontaktórán kívüli munka: a tantárgy sikeres elvégzésének feltétele a féléves tanulmány otthoni munkával történő elkészítése, az ehhez szükséges anyagkeresés, a szakirodalom tanulmányozása, a zárthelyikre és vizsgára való felkészülés, gyakorlás.

### Teljesítményértékelések: mind a zárthelyi, mind a tanulmány nemcsak a megszerzett kompetenciák ellenőrzésére hivatott, hanem az önálló problémafelismerés és koncepcióalkotás, gyors dokumentálás gyakorlása által hozzá is járul ezen kompetenciák megerősítéséhez. A zárthelyin a hallgatónak saját író- és rajzeszközökkel kell megjelennie.

A tantárgy egyes oktatási módszereinek arányát, kiméretét az adott féléves ütemterv és feladatkiírás adja meg. A hallgatónak a tantárgy elvégzéséhez megfelelő saját eszközökkel kell rendelkeznie.

## II.2. Részvételi követelmények TVSZ 33.§ (3) a)

### Az előadások látogatása kötelező, a jelenlét ellenőrzése az előadásokon alkalmankénti, szúrópróbaszerű szintfelmérő értékeléssel történik, mely a gyakorlatokon való folyamatos haladáshoz szükséges tudáselemek meglétét vizsgálja. Minősítése (megfelelt - nem megfelelt) az aláírás megadásánál nincs figyelembe véve. Amennyiben az alkalmankénti ellenőrzések több mint egyharmadán a hallgató nem volt jelen, akkor az aláírás megtagadható.

### A távolmaradás miatt elmulasztott követelmények nem pótolhatók, a hiányzások okát a Tanszék nem vizsgálja, igazolást nem fogad el.

## II.3. Teljesítményértékelési módszerek TVSZ 33.§ (3) b)

### Teljesítményértékelések a szorgalmi időszakban:

#### *Szintfelmérő értékelések:* Az előadásokon alkalmankénti, szúrópróbaszerű szintfelmérő értékelés történik, melynek minősítése (megfelelt - nem megfelelt) az aláírás megadásánál nincs figyelembe véve.

#### *Részteljesítmény-értékelések:* Féléves tanulmány (1 db), melyek elsősorban a tantárgy képesség, attitűd, valamint önállóság és felelősség típusú kompetenciaelemeinek komplex értékelésére szolgálnak, megjelenési formája az egyénileg (vagy a feladatkiírásban rögzített feltételek esetén team-munkában) tanórán kívül (jellemzően otthoni munkával) készített, de az ütemtervben rögzített időpontokban oktatói konzultációval segített és ellenőrzött tanulmány (tűzvédelmi tervfejezet), amely a hallgató saját tervéhez kapcsolódik. A tanulmány tartalmi és formai követelményeit, beadási határidejét, értékelési módját a tantárgyfelelős és az évfolyamfelelős közösen, az adott félévi feladatkiírásban határozzák meg.

#### *Összegző tanulmányi teljesítményértékelések:* Zárthelyi dolgozat (1 db), mely a tantárgy és tudás, képesség típusú kompetenciaelemeinek komplex, írásos értékelési módja. Kisebb részben a megszerzett (elméleti) tudáselemekre, nagyobbrészt a megszerzett ismeretek alkalmazására fókuszál, így a problémafelismerést és -megoldást helyezi a középpontba.

### Az aláírás megszerzésének feltétele a részvételi követelmények teljesítése mellett a szorgalmi időszakban végzett teljesítményértékelések mindegyikének legalább 50%-os teljesítése.

### Vizsgaidőszakban végzett teljesítményértékelések: -

### Az eredményekről a hallgatók a Tanszék honlapján elérhető Eredmények menüpontban tájékozódhatnak.

## II.4. Teljesítményértékelések részaránya a minősítésben TVSZ 33.§ (3) c)

### A szorgalmi időszakban végzett értékelések részaránya:

| a teljesítményértékelés: | max. pontszám: | részaránya: |
| --- | --- | --- |
| zárthelyi dolgozat | 90 pont | 50 % |
| tanulmány | 90 pont | 50 % |
| Összesen: | 180 pont | 100 % |

### A tantárgy érdemjegyét a zárthelyi dolgozattal és a tanulmánnyal szerzett pontszám összege alapján kell kiszámítani.

## II.5. Az érdemjegy megállapítása TVSZ 33.§ (3) c)

| Pontszám\* | Arány | Érdemjegy | ECTS minősítés |
| --- | --- | --- | --- |
| ≥ 162 | ≥ 90% | jeles (5) | Excellent [A] |
| 150 - 162 | 83,33– 90% | jeles (5) | Very Good [B] |
| 130 - 149 | 71,11 – 83,33% | jó (4) | Good [C] |
| 110 - 129 | 61,11– 71,11% | közepes (3) | Satisfactory [D] |
| 90 - 109 | 50 – 61,11% | elégséges (2) | Pass [E] |
| < 90 | < 50% | elégtelen (1) | Fail [F] |
| *\* Az érdemjegyeknél megadott alsó határérték már az adott érdemjegyhez tartozik.* |

## II.6. Pótlás, ismétlés és javítás rendje TVSZ 33.§ (3) b)

### Nincs mód a tantárgy korábbi felvételéből származó részteljesítmények automatikus elismerésére. A korábbi félévek során már benyújtott és lezárt, legalább elégségesre értékelt tanulmány pontszámának áthozatalát a második oktatási hét hétfő délig a tanszéki titkárságon leadott, az évfolyamfelelősnek címzett kérvényben lehet kérelmezni. Az évfolyamfelelős saját belátása szerint dönthet a részpontszám áthozataláról, a korábbi tervfeladat folytatásának engedélyezéséről vagy a kérvény elutasításáról. A korábbi félévek zárthelyi pontszámai nem hozhatók át, nem ismerhetők el. A fenti határidő lejárta után semmilyen korábbi részpontszám nem hozható át.

### A részvétel-jellegű követelmények (előadások, konzultációk) pótlására nincs lehetőség.

### A sikeres, sikertelen, vagy meg nem írt zárthelyi dolgozatok mindegyike egy alkalommal, a pótlási héten a kari ütemterv által meghatározott időpontban díjmentesen pótolható vagy javítható. A pótlási alkalomra a Neptunon keresztül kell jelentkezni. A zárthelyi dolgozat és a pótlásának/javításának eredménye közül a tanszék minden esetben a jobbik eredményt veszi figyelembe az aláírás és végosztályzat kialakítása során.

### A határidőre be nem nyújtott tervfeladatok késedelmes benyújtására a kari ütemterv által meghatározott időpontban, különeljárási díj megfizetése mellett van lehetőség. A póthatáridőre beadott tervfeladatokat a tanszék a végosztályzat kialakításakor 10%-os csökkentéssel veszi figyelembe. A már egyszer benyújtott tervfeladat (lezárt részteljesítmény-értékelés) nem javítható, nem ismételhető.

### A vizsgák pótlására a TVSZ általános szabályai vonatkoznak.

## II.7. A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon (előadás és gyakorlat együtt) | 12×2=24 |
| tanulmány otthoni elkészítése  | 20 |
| felkészülés a összegző teljesítményértékelésekre (zárthelyi) | 16 |
| **összesen:** | **∑ 60** |
|  |  |

## II.8. Jóváhagyás és érvényesség

Jóváhagyta: Építészmérnöki Kar Dékán 2018...., érvényesség kezdete 2018. őszi félév